डीआरडीओ की इस सफलता के बाद भारत, अमेरिका, रूस और चीन के बाद दुनिया का चौथा ऐसा देश बन गया है, जिसके पास अंतरिक्ष में प्रहार करने की ऐसी शक्ति है| भारत ने अपने बलबूते पर एंटी सैटेलाइट मिसाइल तैयार की है, जिसकी मदद से वह अंतरिक्ष में उड़ रहे दुश्मन सैटेलाइट को मार गिरा सकती है| इसकी सहायता से सैटेलाईट की सारी मूवमेंट को आसानी से ट्रैक किया जा सकता है| इसकी कमांड कंट्रोल रूम के पास है| कमांड मिलते ही बीएमडी इंटरसेप्टर मिसाइल अपने लक्ष्य को भेदने के लिए तैयार हो जाता है| जैसे ही वह अंतरिक्ष में पहुँचता है वैसे ही मिसाइल का इंजन उससे अलग हो जाता है| इसके बाद रडार की सहायता से उससे संपर्क किया जाता है| इसके कुछ समय बाद मिसाइल पर लगी हीट शील्ड मिसाइल से अलग होती है और मिसाइल को निशाना बनाकर उसे तबाह कर देती है|